EkBass/fiwiki-20250220-pages-articles huggingface dataset:
Etelä-Savon elinkeino-, liikenne- ja ympäristökeskus

Etelä-Savon elinkeino-, liikenne- ja ympäristökeskus () on yksi Suomen 15:stä ja samalla 4:stä kahden vastuualueen elinkeino-, liikenne- ja ympäristökeskuksesta. Sen toimialueeseen kuuluu Etelä-Savo, jonka liikenne- ja infrastruktuuriasiat hoitaa Pohjois-Savon elinkeino-, liikenne- ja ympäristökeskus. Päätoimipaikkana on Mikkeli (ollen myös ainoa toimipaikka). Etelä-Savon elinkeino-, liikenne- ja ympäristökeskus aloitti toimintansa vuonna 2010. ELY-keskuksen tehtävät muodostuvat entisten Etelä-Savon TE- keskuksen ja Etelä-Savon ympäristökeskuksen tehtävistä. Etelä-Savon ely hoitaa myös Aluehallinnon tietohallintopalveluyksikköä (AHTI), jonka toimipisteet ovat kautta maan eri elyjen, avien, te-toimistojen ja maistraattien ym. alueellisten valtionvirastojen yhteydessä. == Ylijohtajat == * 2010-2021: Pekka Häkkinen * 2021– Jari Mutanen == Lähteet == == Aiheesta muualla == * Etelä-Savon elinkeino-, liikenne- ja ympäristökeskuksen kotisivut * Aluehallinnon tietohallintopalveluyksikkö AHTI Luokka:Elinkeino-, liikenne- ja ympäristökeskukset Luokka:Etelä-Savo
Satakunnan elinkeino-, liikenne- ja ympäristökeskus

Satakunnan elinkeino-, liikenne- ja ympäristökeskus () on yksi Suomen 15:stä ja samalla 2:sta yhden vastuualueen elinkeino-, liikenne- ja ympäristökeskuksesta. Sen toimialueeseen kuuluu Satakunta, jonka liikenne-, infrastruktuuri-, ympäristö- ja luonnonvara-asiat hoitaa Varsinais-Suomen elinkeino-, liikenne- ja ympäristökeskus. Päätoimipaikkana on Pori (ollen myös ainoa toimipaikka). Satakunnan ELY:ä johtaa vuodesta 2011 alkaen Marja Karvonen. Satakunnan elinkeino-, liikenne- ja ympäristökeskus aloitti toimintansa vuonna 2010. ELY-keskuksen tehtävät muodostuvat entisen Satakunnan TE-keskuksen tehtävistä. == Satakunnan ELY-keskuksen tehtävät == Satakunnan ELY-keskus vastaa valtiohallinnon toimeenpano- ja kehittämistehtävistä hoitamalla * pk-yritysten neuvonta-, rahoitus- ja kehittämispalveluja * työllistymistä, työvoiman saatavuutta ja maahanmuuttoa sekä osaamiseen liittyvien palvelujen tarjontaa * kulttuurin ja luovien alojen kehittämistä * maatilojen ja maaseudun rahoitus- ja kehittämispalveluja * elintarviketuotannon ohjaukseen liittyviä tehtäviä * maaseutupolitiikkaan liittyviä valvontatehtäviä * EU-rahoituksen myöntämistä. == Ylijohtajat == * 2010– Marja Karvonen == Lähteet == == Aiheesta muualla == * Satakunnan elinkeino-, liikenne- ja ympäristökeskuksen kotisivut Luokka:Elinkeino-, liikenne- ja ympäristökeskukset Luokka:Satakunta
Storumanin rautatieasema

Storumanin rautatieasema (, ) on risteysasema Storumanin kunnassa Ruotsissa. Liikennepaikalla risteävät poikkirata sekä Inlandsbanan-rataan kuuluva rataosa . Storumanin puurakenteinen asemarakennus on rakennettu 1920-luvulla, ja se on rakennusmuistomerkki. Asemalla toimii kahvila Station Nyfiket, ja siellä on esillä pieni kokoelma moottoriajoneuvoja sekä rautatieaiheista materiaalia. ==Lähteet== Luokka:Storumanin kunta Luokka:Västerbottenin rautatieliikennepaikat
Pohjanmaan elinkeino-, liikenne- ja ympäristökeskus

Pohjanmaan elinkeino-, liikenne- ja ympäristökeskus () on yksi Suomen 15:stä ja samalla 2:sta yhden vastuualueen elinkeino-, liikenne- ja ympäristökeskuksesta. Sen toimialueeseen kuuluu nimestään poiketen vain Keski- Pohjanmaa ja Pohjanmaa, jonka liikenne-, infrastruktuuri-, ympäristö- ja luonnonvara-asiat hoitaa Etelä-Pohjanmaan elinkeino-, liikenne- ja ympäristökeskus. Päätoimipaikkana on Vaasa sekä muu toimipaikka Kokkolassa. Pohjanmaan elinkeino-, liikenne- ja ympäristökeskus aloitti toimintansa vuonna 2010 kaikkien muiden ely-keskusten kanssa. ELY-keskuksen tehtävät muodostuvat entisen Pohjanmaan TE-keskuksen tehtävistä. == Ylijohtajat == * 2010–2017: Kaj Suomela * 2017: Kaj Kaski * 2018–2019: Marja-Riitta Vest * 2020–2023: Timo Saari * 2023– Mika Palosaari == Lähteet == == Aiheesta muualla == * Pohjanmaan elinkeino-, liikenne- ja ympäristökeskuksen kotisivut Luokka:Elinkeino-, liikenne- ja ympäristökeskukset Luokka:Keski-Pohjanmaan hallinto Luokka:Pohjanmaan maakunnan hallinto
Tadžikistan olympialaisissa

Tadžikistan osallistui olympialaisiin itsenäisenä valtiona ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Vuonna 1992 maan urheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa. Talvikisoihin maa on osallistunut yhden alppihiihtäjän joukkueella Salt Lake Citystä 2002 lähtien. Tadžikistanin ainoa olympiavoittaja on vuoden 2016 kesäolympialaisten moukarinheiton voittanut Dilshod Nazarov. == Mitalit lajeittain == == Mitalit olympialaisittain == == Olympiamitalistit == == Lähteet == *
Ruukin koulu

Ruukin koulu voi tarkoittaa seuraavia oppilaitoksia: * Ruukin koulu, Siikajoki * Ruukin koulu, Tuusula * Ruukinkoulu, Juankoski / Kuopio
Magneton

Magneton a. s. on tšekkiläinen ajoneuvojen sähkölaitteita valmistava yritys. Sen tuotevalikoiman perustan muodostavat vaihtovirtalaturit, käynnistysmoottorit, releet ja sulakkeet. Pääasiakaskuntaan lukeutuu henkilö-, kuorma- ja linja-autotehtaita sekä työkoneiden valmistajia; esimerkiksi VAG, AvtoVAZ, Tatra, Karosa, John Deere, Case New Holland ja Zetor. Yritys sijaitsee Määrin Kroměřížissa ja työllisti vuonna 2008 yli 800 henkilöä. == Historia == Yrityksen perusti Ignác Lorenc yhtiökumppaniensa kanssa vuonna 1926. Vuonna 1932 yritys alkoi valmistaa sähkölaitteita autoteollisuuden tarpeisiin. Asiakkaat olivat tšekkoslovakialaisia autotehtaita, kuten Aero, Wikov, Škoda ja Tatra. Magneton siirtyi osaksi Zbrojovka Brnota vuonna 1938. Toisen maailmansodan jälkeen yrityksestä tuli osa valtio-omisteista PAL-ryhmää (Příslušenství Automobilů a Letadel; Auto- ja Lentokoneteollisuuden Varusteet). Vuonna 1950 PAL, Motor-Union ja Lorenz yhdistettiin; uuden yrityksen nimeksi tuli PAL Magneton. Yritys toimi kolmella paikkakunnalla: Kroměřížissa, Valašské Kloboukyssa ja vuodesta 1958 alkaen Morkovicessa. thumb|right|240px|Kärjettömällä sytytysjärjestelmällä varustettu Tatra T613:n moottori. Vaihtovirtalaturien sarjavalmistus alkoi 1966 ja vuonna 1970 aloitettiin kärjettömien sytytysjärjestelmien valmistus Tatran edustusautoja varten; PAL Magneton oli eräs ensimmäisistä tämän alan valmistajista. Tšekkoslovakian hajottua vuonna 1993 yritys perusti Magneton Slovakia spol s.r.o.:n jatkamaan toimintaa Slovakiassa. PAL Magnetonista muodostettiin osakeyhtiö Magneton a. s. seuraavana vuonna. Samalla yritys aloitti uudenlaisten alennusvaihteella varustettujen käynnistysmoottorien valmistuksen. == Lähteet == == Aiheesta muualla == * Magneton a. s., kotisivu Luokka:Ajoneuvoteollisuuden osatoimittajat Luokka:Tšekkoslovakialaiset yritykset Luokka:Tšekkiläiset yritykset
Justin Long

Justin Jacob Long (s. 2. kesäkuuta 1978 Connecticut) on yhdysvaltalainen näyttelijä. Parhaiten hänet tunnetaan rooleista elokuvissa Jeepers Creepers, Dodgeball, Waiting – luuserit liemessä, Die Hard 4.0, Jätä se! ja Drag Me to Hell sekä NBC:n sarjasta Ed. == Perhetausta == Long syntyi Fairfieldissä, Connecticutissa, ja hänet kasvatettiin roomalaiskatolisessa perheessä. Hänen äitinsä on näyttelijä, joka näyttelee pääasiassa teatterissa. Hänen isänsä on filosofi ja latinan professori Fairfield Universityssä. Longilla on kaksi veljeä. == Filmografia == Elokuvat Elokuvat Elokuvat Elokuvat Vuosi Nimi Rooli Huomioita 1999 Galaxy Quest Brandon 2001 Happy Campers Donald 2001 Jeepers Creepers Darry Jenner 2002 Crossroads – tienristeyksessä Henry 2003 Jeepers Creepers 2 Darry Jenner cameorooli 2004 Raising Genius Hal Nestor 2004 Hair High Dwayne ääni 2004 Dodgeball – boltsit pelissä Justin 2004 Wake Up, Ron Burgundy: The Lost Movie Chris Harken 2005 Robin's Big Date Robin 2005 Waiting – luuserit liemessä Dean 2005 Riemukupla: Tankki täynnä (Herbie: Fully Loaded) Kevin 2006 The Sasquatch Gang Zerk Wilder 2006 Dreamland Mookie 2006 The Break-Up Christopher 2006 Accepted Bartleby ”B” Gaines 2006 Idioluutio (Idiocracy) Dr. Lexus cameo 2007 Die Hard 4.0 (Live Free or Die Hard) Matt Farrell 2007 Battle for Terra Senn ääni 2007 Alvin ja pikkuoravat (Alvin and the Chipmunks) Alvin ääni 2007 Walk Hard: The Dewey Cox Story George Harrison 2008 Strange Wilderness Junior 2008 Just Add Water Spoonie 2008 Zack & Miri puuhaa pornoo (Zack and Miri Make a Porno) Brandon 2008 Pineapple Express – ohutta yläpilveä Justin poistettu kohtaus 2009 Jätä se! (He’s Just Not That into You) Alex 2009 Still Waiting… Dean ei lopputeksteissä 2009 Taking Chances Chase Revere suoraan videolle julkaisu 2009 Rakas panttivankini (Serious Moonlight) Todd 2009 Drag Me to Hell Clay 2009 Funny People Himself cameo 2009 Planeetta 51 (Planet 51) Lem ääni 2009 Old Dogs Adam Devlin 2009 After.Life Paul 2009 Alvin ja pikkuoravat 2 (Alvin and the Chipmunks: The Squeakquel) Alvin ääni 2010 Youth in Revolt Paul Saunders 2010 Going the Distance TBA 2010 Alfa ja Omega (Alpha and Omega) Humphrey ääni 2011 The Conspirator Nicholas Baker 2011 10 Years Marty Burn 2011 Alvin ja pikkuoravat 3 (Alvin and the Chipmunks: Chipwrecked) Alvin ääni 2012 For a Good Time, Call… Jesse 2012 Best Man Down Scott 2013 Movie 43 Robin 2013 iSteve Steve Jobs 2013 A Case of You Sam 2013 Walking with Dinosaurs Patchi ääni 2014 Ask Me Anything Dan Gallo 2014 Comet Dell myös vastaava tuottaja 2014 Tusk Wallace Bryton 2014 The Lookalike Holt Mulligan myös tuottaja 2015 Alvin ja pikkuoravat: Reissussa (Alvin and the Chipmunks: The Road Chip) Alvin Seville ääni 2016 Yoga Hosers Yogi Bayer 2016 Frank & Lola Keith Winkleman 2016 Lavender Liam 2016 Ghost Team Ross 2017 And Then I Go Tim Hanratty 2017 Literally, Right Before Aaron Adam Schulz 2019 Jay and Silent Bob Reboot Brandon St. Randy 2019 After Class Josh Cohn 2019 The Wave Frank == Aiheesta muualla == * * Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Turkmenistan olympialaisissa

Turkmenistan osallistui itsenäisenä valtiona olympialaisiin ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Vuonna 1992 turkmenistanilaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa. Turkmenistan ei ole saavuttanut toistaiseksi yhtään olympiamitalia. Pistesijalle, eli kahdeksan parhaan joukkoon, ylsi ensimmäisenä ampuja Igor Pirekejev, joka oli seitsemäs pienoiskiväärin makuuasentokilpailussa Sydneyssä 2000. Umurbek Bazarbayev on sijoittunut miesten painonnoston höyhensarjassa seitsemänneksi Ateenassa 2004 ja kuudenneksi Lontoossa 2012. Tolkunbek Hudaybergenov oli samassa painoluokassa seitsemäs Pekingissä 2008. == Lähteet == *
Muuttolinnut

Muuttolinnut voi tarkoittaa ainakin seuraavia asioita: * muuttolinnut, vuoden eri vaiheet säännöllisesti eri alueilla viettävät lintulajit * Muuttolinnut, iskelmälaulaja Antti Huovilan vuonna 1999 ilmestynyt esikoisalbumi * Muuttolinnut (Flyttfåglar), ruotsalaisen Marianne Fredrikssonin romaani.
Sergei Novikov (matemaatikko)

Sergei Petrovitš Novikov (, 20. maaliskuuta 1938 Gorki, Venäjän SFNT, Neuvostoliitto – 6. kesäkuuta 2024https://math.msu.ru/node/2177)Sergei Petrovitš Novikov oli venäläinen matemaatikko. Hän tutkii algebrallista topologiaa ja itseään vahvistavien aaltojen teoriaa. Novikov palkittiin Fieldsin mitalilla vuonna 1970. Novikovin isä oli Pjotr Novikov, joka antoi negatiivisen vastauksen ryhmien sanaongelmaan. Hänen äitinsä Ljudmila Keldyš ja enonsa Mstislav Keldyš olivat myös matemaatikoita. Hän on ollut Academia Europæan jäsen vuodesta 1990.https://www.ae-info.org/ae/Member/Novikov_Sergei ==Palkinnot== *Leninin palkinto (1967) *Fieldsin mitali (1970) *Lobatševskin mitali (1981) *Wolfin palkinto (2005) == Lähteet == == Aiheesta muualla == * Kotisivu Steklovin matemaattisen instituutin sivustolla Luokka:Neuvostoliittolaiset matemaatikot Luokka:Venäläiset matemaatikot Luokka:Fieldsin mitalistit Luokka:Wolfin matematiikan palkinnon saajat Luokka:Vuonna 1938 syntyneet Luokka:Vuonna 2024 kuolleet Luokka:Academia Europæan jäsenet
Andrew Bynum

Andrew Lee Bynum (s. 27. lokakuuta 1987, Plainsboro, New Jersey) on yhdysvaltalainen koripalloilija, joka on vapaa agentti. Hän voitti Los Angeles Lakersissa NBA:n mestaruuden vuonna 2009. ==NBA-ura== Bynum aloitti ammattilaisuransa Los Angeles Lakersissä, joka varasi hänet vuoden 2005 varaustilaisuudessa ensimmäisen kierroksen sijalla kymmenen. Samana vuonna Bynum syrjäytti Jermaine O'Nealin kaikkien aikojen nuorimpana NBA-pelaajana. Kauden 2007–2008 Bynum oli sivussa loukkaantumisen vuoksi, mutta palasi seuraavalla kaudella loukkaantuakseen jälleen. Hän kuitenkin toipui ja pelasi Lakersin miehistössä sen voittaessa mestaruuden. Hän oli voittamassa NBA:n mestaruutta myös vuonna 2010. Elokuussa 2012, seitsemän Los Angeles Lakersissä pelatun kauden jälkeen, Bynum siirtyi Philadelphia 76ersiin. Hän oli osa neljän joukkueen välistä kauppaa, jossa muita siirtyneitä pelaajia olivat muun muassa Lakersin hankkima Dwight Howard ja Denver Nuggetsin hankkima Andre Iguodala. Bynum ei pelannut 76ersissä yhtään ottelua, vaan oli sivussa koko kauden 2012–2013 polvivaivojen vuoksi. Heinäkuussa 2013 hän siirtyi kaksivuotisella sopimuksella Cleveland Cavaliersiin. == Lähteet == ==Aiheesta muualla== *Bynumin virallinen kotisivu *Profiili NBA.comissa *Bynumin NBA-uran tilastot basketball-reference.com Luokka:Yhdysvaltalaiset koripalloilijat Luokka:Vuonna 1987 syntyneet Luokka:Elävät henkilöt
Yhdysvaltain edustajainhuoneen vaalit 1996

Yhdysvaltain edustajainhuoneen vaalit 1996 järjestettiin 5. marraskuuta 1996. Ne olivat samana päivänä kuin presidentinvaali, jossa Bill Clinton valittiin uudelleen Yhdysvaltain presidentiksi. Republikaaninen puolue sai enemmistöpaikan Yhdysvaltain edustajainhuoneesta, vaikka demokraattinen puolue saikin kahdeksan lisäpaikkaa. Edustajainhuoneen 435 paikasta 228 meni republikaaneille ja 198 demokraateille. Ainoana paikan saaneena ehdokkaana kahden pääpuolueen ulkopuolelta oli Bernie Sanders, joka on poliittisesti sitoutumaton. == Tulokset == Puolue Paikat Paikkaosuus Ääniosuus 1994 Valitut Muutos Demokraattinen puolue 198 206 +8 47.4% 48.1% Sitoutumaton 1 1 +0 0.2% 0.6% Republikaaninen puolue 236 228 -8 52.4% 47.8% Yhteensä 435 435 +0 100.0% 100.0% 1996 Luokka:Vuoden 1996 vaalit
Yhdysvaltain edustajainhuoneen vaalit 1998

Yhdysvaltain edustajainhuoneen vaalit 1998 järjestettiin 3. marraskuuta. Ne olivat presidentti Bill Clintonin toisen virkakauden puolivälin välivaalit. Vaalit olivat suuri pettymys republikaaniselle puolueelle, sillä yleensä istuvan presidentin toisen virkakauden puolivälin vaaleissa presidentin puolue menettää paikkoja. Demokraattinen puolue sai edustajainhuoneeseen kuitenkin viisi lisäpaikkaa. Vaalikampanjaa väritti republikaanien hyökkäys presidentti Clinton moraalia vastaan. Vaalien alla erityissyyttäjä Kenneth Starr julkaisi edustajainhuoneen johtajien käynnistämän raportin Clintonin seksiskandaalista, ja siitä voitaisiinko Clintoa syyttää virkavirheestä. Äänestäjät kuitenkin vastustivat virkavirhesyytöksiä, ja jotkut ovat epäilleet jopa, että syytökset suosittua Clintonia vastaan kääntyivät lopulta republikaaneja vastaan. Ainoan edustajainhuoneen paikan, joka ei mennyt kahdelle pääpuolueelle, sai sitoutumaton Bernie Sanders. == Tulokset == Puolue Paikat Paikat Paikat Paikkaosuus Ääniosuus Puolue 1996 Valitut Muutos Paikkaosuus Ääniosuus Demokraattinen puolue 206 211 +5 48.5% 47.1% Sitoutumaton 1 1 +0 0.2% 0.6% Republikaaninen puolue 228 223 -5 51.3% 48.0% Yhteensä 435 435 +0 100.0% 100.0% == Lähteet == 1998 Luokka:Vuoden 1998 vaalit
San Bernardinon piirikunta

San Bernardinon piirikunta on vuonna 1853 perustettu piirikunta Yhdysvaltain Kalifornian osavaltiossa. San Bernardinon asukasluku oli vuonna 2009 arvion mukaan 2 060 950, ja piirikunnan pinta-ala on 52 072 neliökilometriä, mikä tekee piirikunnasta manner-Yhdysvaltojen suurimman, jos Alaskan piirikuntia vastaavia alueita ei oteta lukuun.http://www.co.san- bernardino.ca.us/da/welcome.asp Pinta-alaltaan San Bernardino on jopa yhdeksää osavaltiota suurempi. San Bernardinon hallintokeskus on samanniminen San Bernardino. ==Väestö== Vuoden 2000 väestönlaskennassa San Bernardinon piirikunnassa asui 1 709 434 ihmistä. Heistä 44,0 % luokiteltiin valkoihoisiksi (ei hispaanoja tai latinoja), 9,1 % mustaihoisiksi, 2,2 % alkuperäisasukastaustaisiksi ja 1,5 % filippiiniläistaustaisiksi. Muita suuria vähemmistöjä olivat kiinalaiset, vietnamilaiset ja muut aasialaiset. Populaatiosta 39,2 prosentilla oli hispaano- tai latinotausta. Muihin rotuihin ja sekoittuneisiin kuului noin neljännes piirikunnan väestöstä. Sukujuuriltaan San Bernardinon väestö oli 8,3-prosenttisesti saksalais-, 5,5-prosenttisesti englantilais-, ja 5,1-prosenttisesti irlantilaistaustaista. Piirikunnan väestöstä englantia puhui äidinkielenään 66,1 %, espanjaa 27,7 % ja tagalogia 1,1 % väestöstä. ==Tunnettuja sanbernardinolaisia== *Glen Bell, Taco Bell -pikaruokalaketjun perustaja *Landon Donovan, jalkapalloilija *Wyatt Earp, šeriffi ja liikemies *Gene Hackman, näyttelijä. Syntynyt San Bernardinossa. == Lähteet == ==Aiheesta muualla== *San Bernardinon piirikunnan viralliset kotisivut *
Key escrow

Key escrow tai vara-avainjärjestelmä on tietoturvallisuuden hallintamenetelmä tai -malli, jossa kolmas osapuoli pystyy saamaan selville turvatallennetun salausavaimen siinä tapauksessa, että avaimen tuntevat tahot eivät tahdo tai pysty sitä kertomaan tai käyttämään. Kolmas osapuoli voi olla muun muassa poliisi, joka tuomioistuimen päätöksellä voi käyttää salausavainta ja purkaa siten esimerkiksi rikokseen liittyvät viestit. Avainta saatetaan tarvita myös esimerkiksi organisaation toiminnan jatkamiseen. Kolmannen osapuolen pääsy avaimeen on oltava tarkkaan rajattu tiettyihin tilanteisiin, esimerkiksi oikeuden päätökseen. Mitään yksikäsitteistä teknistä toteutusta tai vaatimuksia avaintenhallintaan ei kuitenkaan ole olemassa. Menetelmä koostuu käyttäjän osasta, talletusosasta ja palautusosasta. Käyttäjän osuudessa hoidetaan tietojen salaus ja purku normaalitapauksessa. Talletusosa hallinnoi palautusvaiheessa tarvittavia avaimia, ja palautusosa suorittaa tiedon purun turvatalletetulla avaimella. == Lähteet == Luokka:Salakirjoitustekniikka
Baltic Pipeline System-2

Baltic Pipeline System-2 eli BPS-2 (, "Itämeren toinen siirtoputkijärjestelmä") on Länsi-Venäjällä toimiva, vuosina 2009-2012 rakennettu raakaöljyn siirtoputkijärjestelmä. Putken rakennushanke hyväksyttiin vuonna 2008 ja käynnistettiin 2009. BPS-2 on toinen suuri Venäjän Suomenlahden satamiin raakaöljyä tuova siirtoputki vuonna 2001 valmistuneen BPS-1:n rinnalle. BPS-2 johtaa Suomenlahden eteläpuoliseen Ust-Lugan satamaan, kun BPS-1 vie öljyä Koiviston satamaan Suomenlahden pohjoisrannalla. Ust-Lugan sataman öljyterminaali avattiin keväällä 2012. Itämeren toinen öljyputkisto on osa Venäjän öljynsiirron pääputkistoista vastaavan Transneft-pörssiyhtiön siirtoverkkoa. BPS-2 haarautuu vanhasta Eurooppaan johtavasta Družba- öljyputkesta Brjanskin alueen Unetšassa ja kulkee 1 170 kilometriä likimain pohjoiseen Ust-Lugan satamaan, koko matkan Venäjän maaperällä. Valittu reitti vähentää Valko-Venäjän, Ukrainan, Baltian maiden ja Puolan merkitystä kauttakulkumaana Venäjän öljynviennissä kolmansiin maihin. Jo alkuvaiheessa BPS-2 liitetään 172 kilometrin väliputkella myös BPS-1:een Pietarin itäpuolelle, Kirišin pumppausasemalle. Öljyputken reitille oli suunniteltu seitsemää pumppausasemaa ja kahden aiemman aseman laajentamista. Unetšassa Brjanskin alueella laajennetaan vanhaa pumppuasemaa Družba-putken liittymäkohdassa, Smolenskin alueelle sijoittuu kolme asemaa, Andreapolissa Tverin alueella laajennetaan vanhaa pumppuasemaa ja putki liittyy Valko- Venäjän Navapolatskiin vievään öljyputkeen, Novgorodin alueelle tulee kaksi asemaa, joista toisesta yhteys BPS-1:n Kirišin jalostamoille. Leningradin alueelle tulee yksi pumppuasema ja Ust-Lugan satamaterminaali. BPS-2:n otettiin käyttöön maaliskuussa 2012 aikana. Ensi vaiheen tavoite noin 30 miljoonan raakaöljytonnin vuotuinen siirtokapasiteetti, toisessa vaiheessa 2013 kapasiteetti nousisi 50 miljoonaan tonniin. Suunnitelmissa oli ottaa raakaöljyä aiemmin Družbaa pitkin Ukrainan ja Valko-Venäjän läpi Puolan Gdańskiin tai Latvian Ventspilsiin menevien raaka-ainevirtojen uudelleenreitittämisellä Venäjän omaan Ust-Lugan satamaan. Tällä vältetään esimerkiksi kauttakulkumaksut kyseisille maille. Myöhemmin suunnitelmana on Ust-Lugan raakaöljyn ja muiden öljytuotteiden siirtokapasiteetin nosto 130 miljoonaan tonniin vuodessa. == Lähteet == == Aiheesta muualla == * Russia builds Baltic oil pipeline to bypass Belarus * Venäjä - Ust-Lugan konttiterminaalin valmistuminen viivästyy BOFIT Viikkokatsaus 34 • 20.8.2009. Suomen pankki. * Geography - Pipelines constructed by OJSC "Giprotruboprovod" gtp.transneft.ru * Outside View: Russia pipeline reach grows www.upi.com * BPS-2 to redirect oil volumes from Druzhba pipeline www.neurope.eu * Ust-Luga will pump oil products of Gunvor www.ust-luga.ru Luokka:Öljynsiirto Luokka:Energia Venäjällä Luokka:Venäjän rakennukset ja rakennelmat Luokka:Putkikuljetus
Sergei Novikov

Sergei Novikov tarkoittaa seuraavia henkilöitä: * Sergei Novikov, valkovenäläinen ampumahiihtäjä * Sergei Novikov, venäläinen hiihtäjä * Sergei Novikov, venäläinen matemaatikko * Serhi Novikov, ukrainalainen judoka * Serhi Novikov, ukrainalainen taiteilija * Sergei Novikov, Putinin hallinnon virkamies, "harrastelijaohjaaja"
Matkalla Idahoon

Matkalla Idahoon () on yhdysvaltalainen elokuva vuodelta 1991. Elokuvan ohjasi Gus Van Sant, ja pääosissa näyttelevät muun muassa River Phoenix ja Keanu Reeves. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Juoni == Portlandissa asuva katujen kasvatti Mike Waters on narkolepsiasta kärsivä homoseksuaali, joka myy itseään rahaa vastaan. Kun varakas vanhempi nainen poimii hänet mukaansa ja vie asunnolleen, Mike tapaa kaksi muuta naisen palkkaamaa prostituoitua. Toinen heistä on Scott Favor, joka rikkaasta perheestään huolimatta asuu kadulla. Vaikka hän on heteroseksuaali, hän myy itseään rahasta myös miehille. Mike kuitenkin saa narkoleptisen kohtauksen naisen asunnolla, ja myöhemmin seuraavana päivänä herää Scottin seurasta. Kohta Mike ja Scott tapaavat opastajansa Bob Pigeonin, keski-ikäisen miehen, joka toimii isähahmona katulapsille ja prostituoiduille, jotka elävät hylätyssä asuntorakennuksessa. Scott myöntää Bobille, että täytettyään 21 vuotta hän hylkää katuprostituoidun elämäntavan. Mike ikävöi äitiään, joten hän ja Scott lähtevät Idahoon tapaamaan Miken veljeä Richardia. Richard kertoo Mikelle heidän äitinsä työskentelevän eräässä hotellissa. Myöhemmin heille kuitenkin selviää, että Miken äiti on lähtenyt Italiaan. Italiassa Mike ja Scott löytävät maalaistalon, jossa Miken äiti on työskennellyt. Talolla asuva nuori nainen Carmella kertoo Miken äidin muuttaneen takaisin Yhdysvaltoihin. Carmella ja Scott rakastuvat, ja Mike joutuu palaamaan takaisin Portlandiin omillaan. Myöhemmin Portlandissa Bob ja hänen jenginsä tapaavat parannuksen tehneen Scottin hienostoravintolassa, mutta Scott torjuu heidät. Samana yönä Bob kuolee sydänkohtaukseen. Seuraavana päivänä prostituoidut järjestävät hänelle riehakkaat hautajaiset, Scottin osallistuessa juuri edesmenneen isänsä hautajaisiin samalla hautausmaalla. Lopussa Mike saa narkoleptisen kohtauksen autiolla Idahon valtatiellä. Ensimmäisen auton tullessa kohdalle hänen omaisuutensa varastetaan. Hetkeä myöhemmin paikalle ajaa toinen auto, jonka kuljettaja kiskoo tajuttoman Miken kyytiin ja ajaa sitten pois. == Näyttelijät == ==Lähteet== Luokka:Gus Van Santin ohjaamat elokuvat Luokka:Vuoden 1991 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset independent-elokuvat Luokka:Elokuvat ystävyydestä Luokka:Elokuvat köyhyydestä
Hangaksen seisake

Hangaksen seisake oli Suomen rataverkon seisake rataosalla . Liikennepaikka sijaitsi ratakilometrillä 774,1 Pikkaralan kaakkoispuolella Hangaskankaalla Hangaksentien tasoristeyksessä. Liikennepaikka avattiin liikenteelle joulukuussa 1931, ja se lakkautettiin 23. toukokuuta 1971. Liikennepaikalla pysähtyivät tarvittaessa vain Kontiomäen ja Oulun välillä liikennöineet paikallisjunat. Esimerkiksi 31.5.–30.9.1959 välisenä aikana liikennepaikalla pysähtyivät vain aamulla Ouluun menevä H 671 ja illalla Kontiomäelle menevä H 676. ==Lähteet== Luokka:Oulun rautatieliikennepaikat Luokka:Pohjois-Pohjanmaan lakkautetut rautatieliikennepaikat
Chédiak–Higashin oireyhtymä

Chédiak–Higashin oireyhtymä on moneen elimeen vaikuttava harvinainen perinnöllinen sairaus. Siinä on ilmeisesti kyse solujen sisäisen rakkulamuodostuksen häiriintymisestä, joka aiheuttaa useissa soluissa jättijyvästen muodostumista.Duodecim-lehti Tauti johtaa yleensä kuolemaan ennen kymmenen vuoden ikää. Ensi kertaa vuonna 1943 kuvattua oireistoa on kuvattu parisen sataa tapausta. Sille luonteenomaisia piirteitä ovat osittainen albinismi, toistuvat tulehdukset, verenvuototaipumusta aiheuttava verihiutaleiden heikko toimintakyky ja neurologiset löydökset, tavallisimmin perifeerinen neuropatia. Yleensä potilailla on sairaudessa pahenemisvaihe, joka aiheuttaa lymfohistiosyyttien kertymisen maksaan, pernaan, imusolmukkeisiin ja luuytimeen. Oireyhtymään on liittynyt ainakin kolmekymmentä eri LYST-geenin mutaatiota.Genetics Home Reference: LYST Sen periytyvyys on autosomin kautta resessiivistä.Chediak-Higashi Syndrome Sen hoidossa voidaan käyttää allogeenistä luuydinsiirtoa esimerkiksi HLA- yhteensopivalta sisarukselta.Chediak-Higashi Syndrome: Treatment & Medication == Lähteet == * Chédiak-Higashin oireyhtymä: Pohjois-Suomen tautiharvinaisuus Luokka:Oireyhtymät Luokka:Perinnölliset sairaudet
Tyttö ja kuolema

Tyttö ja kuolema on niin kuvataiteessa kuin musiikissakin käytetty aihe, jota suosittiin erityisesti renessanssin maalaustaiteessa. Teema oli kehittynyt keskiajalla suositusta kuolemantanssiaiheesta, vaikkei se ollut tuntematon antiikinkaan aikana. Renessanssin suosima "tyttö ja kuolema" -painotus liitti teemaan uuden, eroottisen sävyn, kuten Hans Baldung Grienin maalauksissa. "Tyttö ja kuolema" -aihe nousi uudelleen tietoisuuteen 1800-luvulla romantiikan taidesuuntauksen myötä. Tältä ajalta tunnetuin teos lienee Franz Schubertin säveltämä jousikvartetto numero 14 d-molli D 810 (Der Tod und das Mädchen). Schubert on säveltänyt myös samannimisen laulun. Roman Polanski on ohjannut Ariel Dorfmanin näytelmään La muerte y la doncella pohjautuvan elokuvan Yö ei tunne armoa (1994), jonka johtoaiheena on "tyttö ja kuolema".Elonet ==Lähteet== == Aiheesta muualla == Luokka:Taiteen aiheet
The Ultimate Collection (The Whon albumi)

The Ultimate Collection on The Whon kesäkuussa 2002 julkaistu kaksi CD-levyä sisältävä kokoelma-albumi koko sen alkuperäisen olemassaolon ajalta 1964–1982. Albumin Britannian ja Yhdysvaltain painosten kansikuvat ovat erilaisia ja myös kappalelistoissa on pieniä eroja. ==Kappaleet== *Kaikki kappaleet kirjoittanut Pete Townshend, ellei toisin mainita. ===UK-painos=== ====CD 1==== # # # # # # # # # # # # # # # # # # # # # # # ====CD 2==== # # # # # # # # # # # # # # # # # ===USA-painos=== ====CD 1==== # # # # # # # # # # # # # # # # # # # # # ====CD 2==== # # # # # # # # # # # # # # ==Kokoonpano== *Roger Daltrey – laulu, huuliharppu *John Entwistle – bassokitara, laulu *Keith Moon – rummut *Pete Townshend – kitara, kosketinsoittimet, laulu *Kenney Jones – rummut kappaleissa "You Better You Bet", "Don't Let Go the Coat", "The Quiet One", "Another Tricky Day", "Athena" ja "Eminence Front" == Lähteet == Luokka:Vuoden 2002 kokoelma-albumit Luokka:The Whon albumit
God Bless America

God Bless America on yhdysvaltalainen isänmaallinen laulu, jonka Irving Berlin on säveltänyt vuonna 1918 ja uudelleenjulkaissut vuonna 1938 Kate Smithin laulamana versiona. ”God Bless America” on muodoltaan rukous, joka pyytää Jumalan siunausta ja rauhaa kansakunnalle. Syyskuun 11. päivän terroritekojen jälkeen kappale on ollut tapana laulaa Major League Baseball -sarjan baseball- peleissä sunnuntaisin ja pyhäpäivinä. == Lähteet == Luokka:Vuoden 1918 kappaleet Luokka:Irving Berlinin säveltämät kappaleet Luokka:Yhdysvaltalaiset isänmaalliset laulut Luokka:Kristilliset rukoukset Luokka:Nationalismi Yhdysvalloissa
Päivi Korpisaari

Päivi Korpisaari (ent. Tiilikka) (s. 1971) on viestintäoikeuden professori Helsingin yliopistossa. Korpisaari valmistui oikeustieteen kandidaatiksi 1993, lisensiaatiksi 2000 ja väitteli oikeustieteen tohtoriksi 2007 Helsingin yliopistosta. Hänen lisensiaatintutkimuksensa aiheena oli Päätoimittajan ja toimittajan vahingonkorvausvastuu. Väitöskirjassaan Sananvapaus ja yksilön suoja – Lehtiartikkelin aiheuttaman kärsimyksen korvaaminen hän jatkoi samassa aihepiirissä. Hänet nimitettiin Helsingin yliopiston viestintäoikeuden professoriksi 1.5.2014 lukien. Sitä ennen hän oli muun muassa 2007 Helsingin yliopiston oikeustieteellisessä tiedekunnassa Kansainvälisen talousoikeuden instituutissa tutkijatohtorina. == Teokset == * * == Lähteet == Luokka:Suomalaiset juristit Luokka:Vuonna 1971 syntyneet Luokka:Elävät henkilöt
Niesan vaihde

Niesan vaihde (, ratakm 1074+870) oli Suomen rataverkkoon kuulunut rautatieliikennepaikka Kolarin rautatieaseman pohjoispuolella Lapissa. Liikennepaikka oli erkanemisvaihde, jossa Torniosta alkava Kolarin rata haarautui Rautuvaaran ja Äkäsjoen ratapihoille. Liikennepaikka lakkautettiin 9. tammikuuta 2005 yhdessä Äkäsjoen ja Rautuvaaran liikennepaikkojen kanssa. ==Lähteet== ==Aiheesta muualla== * Vaunut.org: kuva Niesasta Luokka:Kolarin liikenne Luokka:Lapin lakkautetut rautatieliikennepaikat
Frank Jonke

Frank Jonke (s. 30. tammikuuta 1985 Pickering, Ontario, Kanada) on kanadalainen jalkapalloilija. Pelipaikaltaan hän on hyökkääjä. Jonke on edustanut Veikkausliigassa AC Oulua, FC Interiä ja FF Jaroa. == Ura == Jonke on pelannut uransa aikana kotimaassaan yliopistojoukkueissa sekä Toronto Lynxissä ja Italia Shootersissa. Kanadan pääsarjasta Jonke siirtyi Suomeen Jaroon 2008. Hän ei saanut peliaikaa ja pelasi lainasopimuksella Kakkosen JBK:ssa ja teki neljässä ottelussa kahdeksan maalia. Kaudeksi 2009 Frank Jonke siirtyi Ykkösen AC Ouluun, jossa oli nostamassa seuraa Veikkausliigaan kaudeksi 2010. AC Oulun Veikkausliigajoukkueessa Jonke olikin keskeinen hyökkääjäpelaaja kaudella 2010 tehden kaikkiaan kahdeksan maalia. Jonke pääsi jälleen otsikkoihin vuonna 2010 Veikkausliigassa tehdessään neljä maalia AC Oulun voittaessa FC Honka 3–4 eli puolet miehen kauden kahdeksasta liigamaalista syntyi tuossa yhdessä ottelussa Espoossa.. Rahavaikeuksien vuoksi AC Oulu joutui luopumaan kauden 2011 Veikkausliigapaikastaan. Niinpä Frank Jonkekin etsi uuden seuran. Hän solmi kauden kestävän sopimuksen turkulaisen FC Interin kanssa. Jonke ei kuitenkaan pystynyt vakiinnuttamaan paikkaansa Inter-hyökkäyksessä. Hän teki kauden 2011 aikana kolme Veikkausliigamaalia. Seura ei jatkanut kuitenkaan hänen sopimustaan. Kesäkuussa 2012 Jonke solmi loppukauden mittaisen sopimuksen Veikkausliigassa viimeisellä sijalla olevan FF Jaron kanssa. Onnistuneen loppukauden ansiosta Jaro julkaisi joulukuussa 2012 tehneensä kauden 2013 kattavan sopimuksen Frank Jonken kanssa. Frank Jonke on pelannut Veikkausliigassa kaikkiaan 65 ottelua ja tehnyt niissä 18 maalia kauden 2012 loppuun mennessä AC Oulun, FC Interin ja FF Jaron joukkueissa. Heinäkuussa 2013 kotiottelussa FC Lahtea vastaan Jonke viimeisteli peräti neljä maalia Jaron voittaessa ottelun 7-1 == Tilastot == Vain kansallisten sarjojen ottelut. Päivitetty 09. kesäkuuta 2012. Joukkue Sarja Kausi Ottelut Maalit Syötöt FF Jaro Veikkausliiga 2008 0 0 0 →JBK (laina) Kakkonen 2008 4 8 0 AC Oulu Ykkönen 2009 20 10 2 Veikkausliiga 2010 24 8 3 FC Inter 2011 20 3 2 FF Jaro 2012 21 7 2 == Lähteet == == Aiheesta muualla == * Frank Jonke AC Oulun sivuilla * Frank Jonke playhistoryn sivuilla Luokka:Kanadalaiset jalkapalloilijat Luokka:Vuonna 1985 syntyneet Luokka:Elävät henkilöt
Kasino A4

Kasino A4 oli vuosina 2005–2009 ilmestynyt aikakausijulkaisu. Se ilmestyi kaksi kertaa vuodessa ja oli niin sanottu trendilehti. Se oli englanninkielinen ja sen 6 000 kappaleen painos levisi myyntiin kahteenkymmeneen maahan. Sen sisältö oli kuvapainotteinen. Lehden taustalla oli useita muita julkaisuja, kuten Image, Nöjesguiden ja Veli, tehnyt ryhmä, joka teki lehteä palkatta. Lehti on saanut kaksi kunniamainintaa vuoden 2006 Vuoden huipuissa kahdessa sarjassa: Julkaisugrafiikka ja Nuoret luovat. Lisäksi Kasino oli osallisena vuoden huipuissa Tikapuut-palkinnon voittaneessa Time to clean it -työssä. . Se valittiin viime vuonna maailman parhaiden itsenäisten tyylilehtien kymmenen parhaan joukkoon. Lehden ydintekijäryhmään kuuluivat Pekka Toivonen, Jussi Puikkonen, Jonathan Mander ja Antti Routto. == Lähteet == Luokka:Suomalaiset elämäntapalehdet Luokka:Ilmestymästä lakanneet suomalaiset aikakauslehdet
Pacs-sopimus

Pacs-sopimus (lyhenne sanoista Pacte civil de solidarité, "siviilisopimus solidaarisuudesta") on Ranskassa käytössä oleva rekisteröidyn parisuhteen tyyppinen mutta sitovampi parisuhde, joka virallistetaan kaupunginosan maistraatissa. Se oli alkujaan tarkoitettu käytettäväksi homosuhteiden virallistamiseen, mutta siitä on tullut suosittu myös heterojen keskuudessa avioliittoa kevyempänä parisuhteena. Pacs-sopimuksen tehneillä on yhteisverotus, mutta perimysoikeutta ei ole. Se ei oikeuta puolison oleskelulupaan, eivätkä pariskunnat voi adoptoida eivätkä pääse hedelmöityshoitoon pariskuntana. Erotilanteessa kumpikin säilyttää oman omaisuutensa. == Lähteet == Luokka:Perheoikeus Luokka:Ranskan laki Luokka:Sosiaaliset suhteet
Raumonjoen rautatiesilta

Raumonjoen rautatiesilta on vuonna 1901 valmistunut Suomen rataverkolla rataosalla sijaitseva Raumonjoen ylittävä rautatien silta Torniossa. Silta toimi alun perin yhdistettynä maantie- ja rautatiesiltana, ja se on arvokas liikennerakenne sekä maamerkki. Silta on vain rautatieliikenteen käytössä, ajoneuvoliikenne siirtyi sillan viereen rakennetulle uudelle maantiesillalle 1990-luvun alussa. ==Lähteet== Luokka:Suomen rautatiesillat Luokka:Tornion liikenne Luokka:Tornion rakennukset ja rakennelmat
Dominic Chianese

Dominic Chianese (s. 24. helmikuuta 1931 Bronx, New York, New York) on yhdysvaltalainen näyttelijä, joka tunnetaan erityisesti roolistaan Corrado ”Junior” Sopranona HBO:n tuottamassa televisiosarjassa Sopranos. Chianese kasvoi amerikanitalialaisessa perheessä. Hänen isänsä oli ammatiltaan muurari. Chianese opiskeli Brooklyn Collegessa, ryhtyi näyttelemään paikallisissa teattereissa 1952 ja päätyi Broadway- ja Off Broadway -näytelmiin, joissa hän esiintyi vuosikymmenten ajan. Hänen ensimmäinen valkokangasroolinsa oli vuoden 1972 elokuvassa Fuzz () , jossa Chianese näytteli kerjäläistä. Vuonna 1974 hän esitti gangsteri Johnny Olaa Francis Ford Coppolan ohjaaman Kummisetä- elokuvatrilogian toisessa osassa. Näiden lisäksi Chianese on esiintynyt muun muassa elokuvissa Hikinen iltapäivä, Ja oikeutta kaikille ja Presidentin miehet sekä televisiosarjoissa Kova laki ja Kojak. Chianese näytteli Corrado ”Uncle Junior” Sopranoa HBO:n suursuosion saavuttaneessa gangsterisarjassa Sopranos, jota alettiin esittää 1999. Chianese sai roolistaan Emmy-ehdokkuuden kategoriassa paras miessivuosa draamasarjassa. Näyttelijäntyön ohella musiikki on ollut tärkeässä osassa Chianesen elämässä. Vuonna 2001 häneltä ilmestyi albumi Hits, jolla hän esittää perinteisiä italialaisia ja yhdysvaltalaisia lauluja. Levy sisältää myös kolme Chianesen itsensä säveltämää kappaletta, joiden nimet ovat ”Typical New Yorker”, ”Love Is Real” ja ”True Love Still on My Mind”. == Filmografia == *Jepariryhmä (1972) *Kummisetä osa II (1974) *Hikinen iltapäivä (1975) *Presidentin miehet (1976) *Fingers (1978) *Ja oikeutta kaikille (1979) *Firepower (1979) *On the Yard (1979) *A Time for Miracles (1980) (TV) *Poliisipiiri Fort Apache (1981) *Second Sight (1989) *Lain pyöveli (1990) *The Lost Capone (1990) (TV) *Katujen laki (1991) *The Public Eye (1992) *The Night We Never Met (1993) *If Lucy Fell (1996) *The Mouse (1996) * Went to Coney Island on a Mission from God... Be Back by Five (1998) *Sopranos (1999–2007) (televisiosarja) *Kohtalokas syrjähyppy (2002) *When Will I Be Loved (2004) *King of the Corner (2004) *Crimes of Fashion (2004) *Adrift in Manhattan (2007) *Herra Popper ja pingviinit (2011) == Lähteet == == Aiheesta muualla == * *Dominic Chianesen audiohaastattelu American Theatre Wing.org -sivuston Downstage Centerissä Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1931 syntyneet Luokka:Elävät henkilöt Luokka:Amerikanitalialaiset
Vireomuura

Vireomuura (Dysithamnus mentalis) on laajalla alueella Keski- ja Etelä- Amerikassa tavattava puumuuriin kuuluva varpuslintu. == Koko ja ulkonäkö == thumb|250px|left|Vireomuurakoiras. Vireomuura on noin 11,5 cm pitkä. Koiras on selästään oliivinharmaa ja päästään tummemman harmaa. Koiraan rinta on vaaleanharmaa, sen kurkku ja vatsa ovat väritykseltään valkoisemmat. Naaras on selästään oliivinruskea ja päälaki on punaruskea. Silmien ympärillä on valkoinen rengas. Vatsa on pääosin vaaleanoliivin harmaa. Ruumiinrakenteeltaan vireomuura on tukeva ja pienikokoinen. == Levinneisyys ja elinympäristö == Keski-Amerikassa vireomuuraa tavataan Meksikon eteläosista, Belizestä, Costa Ricasta, Guatemalasta, Hondurasista, Nicaraguasta ja Panamasta. Etelä- Amerikassa lajia tavataan Andien alarinteillä Venezuelassa, Kolumbiassa, Ecuadorissa, Perussa ja Boliviassa. Perun kohdalla levinneisyysalue laajenee itään Brasiliaan Amazonasin alueen etelä- ja keskiosiin. Lisäksi lajia tavataan Brasilian koillisrannikolla sekä kaakkoisrannikolta Paraguayhyn ja Argentiinan pohjoisosiin. Lintua esiintyy myös Trinidad ja Tobagossa. Vireomuuran elinympäristöä ovat vuorten rinteiden kosteat metsät. == Elintavat == Vireomuurat elävät yleensä pareittain ja voivat liittyä sekaparviksi muiden lintujen kanssa. Vireomuuran ravintoa ovat hyönteiset ja niiden toukat. Ravintoaan laji etsii puiden ja pensaiden lehvästön joukosta. Lajin pesimäkausi kestää, alueesta riippuen, maaliskuulta heinäkuulle tai heinäkuulta syyskuulle. Pesä sijaitsee pensaassa ja on muodoltaan kuppimainen. Naaras munii kaksi valkoista violetinruskeapilkullista munaa. == Lähteet == Luokka:Puumuurat
Texas Cityn onnettomuus

Texas Cityn onnettomuus tapahtui 16. huhtikuuta 1947 Yhdysvalloissa Texas Cityn kaupungin lähellä Galvestoninlahdella, kun S.S. Grandcamp -niminen Liberty-tyyppinen ranskalaisessa rekisterissä ollut laiva tuhoutui räjähdyksessä. Aluksen lastina oli Monsanton tuottamaa ammoniumnitraattilannoitetta. Onnettomuudessa kuoli 581 henkeä.Stephens, High W.: The Texas City Disaster, 1947. University of Texas Press, 1997. Page 100. ISBN 029277723XThe Texas Disaster == Onnettomuuden tapahtumakulku == Noin kello 8:00 aamupäivällä havaittiin laiturissa olevan Grandcamp-rahtialuksen ruumasta nousevan savua. Paloa ryhdyttiin sammuttamaan, mutta sitä ei saatu hallintaan. === Ensimmäinen räjähdys === Kello 9:12 aamupäivällä Grandcamp- rahtialuksen ruuman ammoniumnitraatti räjähti aiheuttaen 4,5 metriä korkean aallon, joka havaittiin 150 kilometrin säteellä ja vaurioitti tai tuhosi yli tuhat läheistä rakennusta. Ikkunoita särkyi jopa 60 kilometrin päässä sijaitsevassa Houstonissa. === Toinen räjähdys === Ensimmäinen räjähdys sytytti ammoniumnitraatin High Flyer -rahtialuksen ruumassa, ja alus räjähti 15 tuntia ensimmäisestä räjähdyksestä tuhoten itsensä ja viereisen SS Wilson B. Keene -aluksen. == Kuvastoa onnettomuudesta == Tiedosto:Txcitydisasterparkinglot.jpg|Pysäköintialue 400 metrin etäisyydellä räjähdyksestä. Tiedosto:Txcitydisasterboat.jpg|Onnettomuudessa tuhoutunut alus Tiedosto:TexasCityFirefighters.jpg|Onnettomuudessa menehtyneiden palomiesten muistomerkki Tiedosto:Txcitydisaster5storybuilding.jpg|Onnettomuudessa tuhoutunut viisikerroksinen kumitehdas == Lähteet == Luokka:Räjähdysonnettomuudet Yhdysvalloissa Luokka:Onnettomuudet Texasissa Luokka:Vuoden 1947 onnettomuudet
Yōjirō Takita

Yōjirō Takita (, s. 4. joulukuuta 1955 Takaoka, Toyama, Japani) on Oscar- palkittu japanilainen elokuvaohjaaja. Hänen ohjaamansa elokuva Lähtöjä (2008) voitti vuonna 2009 parhaan vieraskielisen elokuvan Oscar-palkinnon. Muita Takitan tunnettuja elokuvia on hänen vuonna 2003 valmistunut historiallinen samuraielokuva When the Last Sword Is Drawn (). == Lähteet == == Aiheesta muualla == * * Luokka:Japanilaiset elokuvaohjaajat Luokka:Oscar-palkinnon saajat Luokka:Vuonna 1955 syntyneet Luokka:Elävät henkilöt
Hanif Kureishi

Hanif Kureishi (5. joulukuuta 1954 Bromley, Lontoo, Britannia) on brittiläinen kirjailija, näytelmäkirjailija, käsikirjoittaja ja ohjaaja. Hänen aihepiiriinsä kuuluvat rotukysymykset, maahanmuutto, nationalismi ja seksuaalisuus. Kirjoittajauraansa aloittaessaan hän kirjoitti pornografiaa ja käytti nimimerkkiä Antonia French. Kureishi syntyi Bromleyssä, Lontoossa, pakistanilaissyntyisen Rafiushan (Shanu) Kureishin ja englantilaisen Audrey Bussin lapsenaRobert McCrum, "Hanif Kureishi interview: 'Every 10 years you become someone else'", The Guardian, 19.1.2014.. Kureishin teos Esikaupunkien Buddha sai Whitbread-palkinnon parhaana romaanina. BBC teki siitä sarjan, johon David Bowie sävelsi musiikin. Helsingin Sanomien mukaan Esikaupunkien Buddha on ilkikurinen teos, joka teki Kureishista monikulttuurisen brittikirjallisuuden keskeisen hahmon. == Tuotanto == ===Romaanit=== * * * Intimacy (1999), Lähtö ja neljä muuta tarinaa. suom. Emma Murros. Sisältää myös neljän tarinan suomennoksen novellikokoelmista Love in a Blue Time ja The Body and Other Stories) * * * The Last Word (2014) * The Nothing (2017) ===Novellikokoelmat=== * Love in a Blue Time (1997) * Midnight All Day (1999) * The Body and Other Stories (2002) * What Happened? (2019) ===Näytelmät ja käsikirjoitukset=== * Borderline (1981) * Birds of Passage (1983) * Outskirts and Other Plays (1983) * My Beautiful Laundrette (1986) **alun perin tv- käsikirjoitus, mutta tehtiin myös elokuvaksi Poikien pesula (1985) * Sammy and Rosie Get Laid (1988) * London Kills Me (1991) * My Son, the Fanatic (1998) * Sleep With Me (1999) * Collected Screenplays Volume I. (2002) * The Mother (2003) * When The Night Begins (2004) * Venus (2007) * The Black Album (2009) ===Esseet=== * Dreaming and Scheming: Reflections on Writing and Politics (2002) * My Ear at His Heart (2004) * The Word and the Bomb (2005) == Lähteet == ==Aiheesta muualla== * * Luokka:Brittiläiset kirjailijat Luokka:Vuonna 1954 syntyneet Luokka:Elävät henkilöt
Zombieland

Zombieland on vuonna 2009 ensi-iltansa saanut yhdysvaltalainen kauhukomediaelokuva, jonka on ohjannut Ruben Fleischer. Elokuvan jatko-osa Zombieland: Double Tap sai ensi-iltansa vuonna 2019. Ensimmäisen osan päänäyttelijät jatkavat rooleissaan. == Juoni == Elokuvan tapahtumat sijoittuvat Yhdysvaltoihin, missä lähes kaikki ovat muuttuneet zombeiksi. Nimetön päähenkilö (Jesse Eisenberg) on pakko-oireista kärsivä nuorukainen, joka pelaa illat yksin World of Warcraftia haaveillen tyttöystävästä. Maailmanlopun saavuttua pakkomielteinen sääntöjen laatiminen ja rutiinien noudattaminen pitää hänet hengissä. Moottoritiellä nuorukainen tapaa rääväsuisen miehen (Woody Harrelson), joka lyöttäytyy hänen matkaansa. He pidättäytyvät kertomasta oikeita nimiään ja alkavat kutsua toisiaan päämääriensä nimillä, Columbus ja Tallahassee. Miehet kohtaavat vielä kaksi varastelevaa siskosta, Wichitan (Emma Stone) ja Little Rockin (Abigail Breslin), jotka aiheuttavat heille runsaasti päänvaivaa. Kun Tallahassee haaveilee syövänsä vielä yhden Twinkie-leivoksen ennen kuolemaansa, Columbus yrittää tehdä vaikutuksen Wichitaan. == Rooleissa == == Lähteet == == Aiheesta muualla == * Virallinen sivusto === Arvostelut === * * Luokka:Yhdysvaltalaiset kauhukomediat Luokka:Zombielokuvat Luokka:Vuoden 2009 yhdysvaltalaiset elokuvat Luokka:Post-apocalypse-elokuvat
Darrell Walker

Darrell Walker (s. 9. maaliskuuta 1961 Chicago, Illinois) on yhdysvaltalainen koripallovalmentaja ja kilpauransa päättänyt koripalloilija. Pelaajauransa jälkeen Walker on toiminut pää- tai apuvalmentajana useissa seuroissa, viimeisimpänä NBA-seuranaan New York Knicks vuosina 2012–2014. == Lähteet == == Aiheesta muualla == * NBA:n pelaajaprofiili * Pelaajatilastot Basketball- Reference.com Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1961 syntyneet Luokka:Elävät henkilöt
Lights Out

Lights Out voi tarkoittaa muun muassa seuraavia asioita: == Musiikki == === Albumit === * Lights Out (Antimatterin albumi), 2003 * Lights Out (Graveyardin albumi), 2012 * Lights Out (Ingrid Michaelsonin albumi), 2014 * Lights Out (Lil Waynen albumi), 2000 * Lights Out (Peter Wolfin albumi), 1984 * Lights Out (Silverlinen albumi), 2013 * Lights Out (Sugarcultin albumi), 2006 * Lights Out (UFOn albumi), 1977 === Kappaleet === * ”Lights Out”, Ivor Gurney säveltämä klassisen musiikin kappale * ”Lights Out (Breaking Benjaminin kappale)” * ”Lights Out" (Rick Astleyn kappale)” * ”Lights Out" (Santigoldin kappale)” * ”Lights Out" (Silverlinen kappale)” === Muut === * Lights Out, yhdysvaltalainen radiokuunnelmasarja * Lights Out, David F. Sandbergin kauhuelokuva
Koli (täsmennyssivu)

Koli voi tarkoittaa seuraavia: * Koli, vaara Pohjois-Karjalassa Suomessa * Kolin kansallispuisto * Kolin kylä, kylä Lieksassa lähellä Kolin vaaraa * Villa Koli, huvila Espoon Matinkylässä * kolit, pääasiassa läntisessä Intiassa asuva etninen ihmisryhmä * koli, Intiassa ja Pakistanissa puhuttu kieli * Koli, Piirpauken musiikkialbumi * M/S Koli III (nyk. M/S BlueWhite Eagle), Suomen pisin järviristeily- ja reittiliikennealus * S/S Koli, suomalainen vuonna 1902 rakennettu matkustajahöyrylaiva * kolibakteeri, bakteeri * Koli, suomalainen sukunimi. Tunnettuja nimenkantajia ovat: **Aleksi Koli (s. 1997), YouTube-videoiden tekijä **Antti Koli, valokuvaaja ja tietokirjailija **Arvi Koli (1918–2010), poliisi ja tietokirjailija **Lauri Koli (1929–2022), biologi ja tietokirjailija **Mari Koli, yritysjohtaja **Markku Koli (s. 1953), kenraaliluutnantti **Paavo Koli (1921–1969), sosiologi, Tampereen yliopiston rehtori, Mannerheim-ristin ritari **Sakari Koli (1800–1865), maanviljelijä ja valtiopäivämies **Sanni Koli (s. 2000), salibandyn pelaaja Luokka:Luettelot henkilöistä sukunimen mukaan
Kammioväliseinäaukko

Kammioväliseinän aukko () on synnynnäinen sydänvika, josta kärsivän kammioväliseinässä on aukko. Monilla reikä on pieni ja umpeutuu ensimmäisen elinvuoden aikana.Sydämen rakenneviat lapsella Kyseessä on yleisin rakenteellinen sydänvika. Jos aukko on pieni, se ei häiritse sydämen toimintaa, mutta suuri aukko voi johtaa sydämen vajaatoiminnan oireisiin jo viikoissa. Sydänvikaa voidaan hoitaa korjausleikkauksin, ja sydämen vajaatoiminnan hoidossa käytetään lääkkeitä.Kammioiden väliseinän aukko - VSD == Katso myös== *Eteisväliseinän aukko == Lähteet == Luokka:Sydän- ja verisuonitaudit
Forsmo–Hoting-rata

Forsmo–Hoting-rata on Ruotsin rataverkkoon kuuluva poikittainen ratayhteys, joka yhdistää Inlandsbanan-radan pohjoisen -rataosan -rataan. Rataosan pituus on 121 kilometriä, se on yksiraiteinen ja sähköistämätön, ja sillä on ainoastaan tavaraliikennettä. Radan rakensi Ruotsin valtio, ja se on valtion omistuksessa. ==Historia== Rautatie Hotingiin oli valmis 1915, kun Inlandsbananin osuus Östersundista valmistui. Hieman myöhemmin aloitettiin Hotingista alkavan Ruotsin itärannikolle suuntautuvan poikkiradan rakentaminen metsäteollisuustuotteiden kuljettamisen helpottamiseksi. Poikkirata avattiin henkilö- ja tavaraliikenteelle vuonna 1925, ja sen toiseksi päätepisteeksi tuli Forsmon rautatieasema Bräcken ja Bodenin välisellä pääradalla. Poikkiradan liikenteen lähtö- ja määräpaikaksi tuli kuitenkin pääradalla 15 kilometriä Forsmosta etelään sijaitseva Långselen risteysasema. Aluksi kaikki liikenne hoidettiin höyryvetoisena. Henkilöliikenteessä siirryttiin moottorivaunujen eli kiskobussien käyttöön 1930-luvulta lähtien, kun käyttöön tulivat Hilding-Carlssonin valmistamat kiskobussit. Henkilöliikenteessä käytettiin 1950-luvulta alkaen Y6-sarjan sekä vuodesta 1980 alkaen Y1-sarjan moottorivaunuja. Henkilöliikenne lakkautettiin vuonna 1985. Tavaraliikenteessä höyryvetureista siirryttiin dieselvetureihin 1950-luvulla, jolloin yleisin veturisarja oli T21. Radan kunnostuksen myötä mahdollistuivat korkeammat akselipainot, ja vetureina alettiin käyttää raskaampia T43- ja T44-sarjojen dieselvetureita. ==Lähteet== Luokka:Ruotsin rataverkko Luokka:Strömsundin kunta